Il-Kap tal-Partit Nazzjonalsita Simon Busuttil qal li d-dikjarazzjonijiet li għamel dalgħodu l-Prim Ministru Joseph Muscat dwar il-power station ta’ Dellimara tfisser li mhux se jkun qiegħed iżomm mal-wegħdiet li jagħmel. Busuttil qal li l-kredibilita’ ta’ Muscat illum ħadet daqqa ‘l isfel, għaliex ammetta li se jfalli fl-akbar wegħda tiegħu. F’messaġġ irrekordjat, il-Kap Nazzjonalista qal li dan huwa proġett mill-bidu sal-aħħar ta’ Muscat u li fil-proġett tal-Powerstation, Muscat ma jista’ jwaħħal f’ħadd u għandu jieqaf jgħaddi n -nies biż-żmien. Huwa qal li Muscat ilu jgħid sena u nofs li l-proġett miexi on track u llum ħareġ jgħid li minn dan kollu ma hemm xejn Dr Busuttil temm jgħid li l-poplu Malti u Għawdxi jixraqlu tweġibiet ċari u li jingħata dak li ġie mwiegħed. Qal li l-poplu għandu dritt ikun jaf x’se jiġri mill-proġett li permezz tiegħu, kif wiegħed Muscat, se jorħsu l-kontijiet. Huwa żied jgħid li wasal iz-żmien li Muscat jieqaf jgħaddi n-nies biż-żmien u jibda jgħid il-verità.